אונה של ימין הסמוכה לגרגרת במצר החזה אצל הצואר ממש התחתןנה שהיא עליונה הסמוכה לצואר: אם ימצא על גבה כטרפא דאסא – כשרה מפני שכן דרכה ליפצל. ודוקא ימנית אבל לא שמאלית. ויש מי שאומר דדוקא למעלה מחציה אבל למטה מחציה – טריפה. <i>הגה: הא דמכשרינן יתרת בדרי דאוני: מכל מקום בעינן שלא יהיו יותר אונות בשמאל מבימין כגון שיהיו ארבע בשמאל ושלש בימין אבל אם הם שוה בשוה בכל צד ג' או ד' אונות ועומדות כולם בדרי דאוני – כשר. ואם נראה באונה אחת כמין סדק: מצטרף להכשיר אבל לא להטריף דאין חוששין בסדקין להטריף. אונה שנתפצלה ויש לה שורש אחד כעובי אצבע: אינה נחשבת אלא לאחת ולא מקרי יתרת אלא אם יש לה צורת אונא אבל אם נמצא על גבי הריאה מקום גבוה רחב למטה ועב למעלה שאינו חד בראשו – נקרא גבשושית וכשרה. וכן אם נמצא אונא על גבי הריאה וגומא תחתיה וכשנופחין הריאה כל האונא נופלת לתוך הגומא ושוה לשאר הריאה אע"פ שאינה נכנסת תוך הגומא אלא כשמניחים היד בנחת עליה – כשרה דאין זה יתרת אלא פיצול הריאה ומאחר שיש לו גומא תחתיו לנוח בו אינו עתיד להתפרק כשאר יותרת וכשרה. ואין להכשיר פיצול כזה רק מגבה דהפיצול מונח על הכומא אבל מקמא הפיצול נופל למטה וסופו להתפרק וטריפה. יש אומרים דאם נמצא יתרת נגד חריץ הורדא - דינו כמו פיצול בגומא. ואין לסמוך אזה רק בשעת הדחק והפסד מרובה.</i>